CELEX: 32019R0821
Language: mt
Date: 2019-03-12 00:00:00
Title: Regolament Delegat tal-Kummissjoni (UE) 2019/821 tat-12 ta' Marzu 2019 li jemenda r-Regolament (UE) 2016/1076 tal-Parlament Ewropew u tal-Kunsill biex jinkludi l-Istat Indipendenti ta' Samoa fl-Anness I

22.5.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 134/12
               
            
         REGOLAMENT DELEGAT TAL-KUMMISSJONI (UE) 2019/821
         tat-12 ta' Marzu 2019
         li jemenda r-Regolament (UE) 2016/1076 tal-Parlament Ewropew u tal-Kunsill biex jinkludi l-Istat Indipendenti ta' Samoa fl-Anness I
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1076 tal-Parlament Ewropew u tal-Kunsill tat-8 ta' Ġunju 2016 li japplika l-arranġamenti għal prodotti li joriġinaw f'ċerti stati li huma parti mill-Grupp ta' Stati Afrikani, tal-Karibew u tal-Paċifiku (AKP) previsti fi ftehimiet li jistabbilixxu, jew li jwasslu biex jiġu stabbiliti, Ftehimiet ta' Sħubija Ekonomika (1), u b'mod partikolari l-Artikolu 2(2) tiegħu,
         Billi:
         
                     (1)
                  
                  
                     L-Anness I tar-Regolament (UE) 2016/1076 jelenka l-pajjiżi li għalihom japplikaw l-arranġamenti għall-aċċess għas-suq previsti minn dak ir-Regolament.
                  
               
                     (2)
                  
                  
                     Fis-6 ta' Diċembru 2018 il-Kunsill, f'isem l-Unjoni, approva l-adeżjoni ta' Samoa fil-Ftehim ta' Sħubija Ekonomika interim bejn l-Unjoni u l-Istati tal-Paċifiku. Wara li Samoa ddepożitat l-Att tal-Adeżjoni tagħha, il-Ftehim ta' Sħubija Ekonomika interim qiegħed jiġi applikat b'mod proviżorju bejn l-Unjoni u Samoa mill-31 ta' Diċembru 2018.
                  
               
                     (3)
                  
                  
                     Għaldaqstant l-Istat Indipendenti ta' Samoa jenħtieġ li jiġi inkluż fl-Anness I,
                  
               ADOTTAT DAN IR-REGOLAMENT:
         
            Artikolu 1
            Fl-Anness I tar-Regolament (UE) 2016/1076 jiddaħħal dan li ġej wara l-kliem “SAINT VINCENT u l-GRENADINI”:
            
               “L-ISTAT INDIPENDENTI TA' SAMOA”.
            
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-12 ta' Marzu 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 185, 8.7.2016, p. 1.